en id en en en en en en en en en en en en en en en en en en el en el en en en en en fr en en es nb el el el el el el el el el el el el el el en el uk en en
Πρόκειται για έργα διαφόρων διαστάσεων, που δίνουν την δυνατότητα στον επισκέπτη ενός ταξειδιού γνωριμίας με τον κόσμο, την κουλτούρα και τη φιλοσοφία των Ινδιάνων του Καναδά.
Με τον χρωστήρα του επηρεασμένο από τις πολιτισμικές καταβολές και τις παραδόσεις της φυλής του, επιστρέφει αρκετά συχνά στα ίδια θέματα, που είναι ο άνθρωπος και η σχέση του με τη φύση, η ποίηση, η μουσική, ο χορός, αλλά και η προσωπική του φιλοσοφία περί του γίγνεσθαι. Χρησιμοποιώντας το πιό απλό φαινομενικά ζωγραφικό ύφος αλλά και με ιδιαίτερες εγκεφαλικές προεκτάσεις και αναφορές, τα έργα του αποδίδουν άμεσα τη φιλοσοφία αυτή, ενώ οι φιγούρες του μοιάζουν να χορεύουν.
Τελικά, είναι πολύ ποιητικό να βλέπει κανείς το πως η ζωή καθοδηγεί το έργο ενός καλλιτέχνη!
Ο  John Tenasco είναι ένας Καναδός Ιθαγενής της φυλής των Algonquin (Αλγκονκίν) και γεννήθηκε στον ινδιάνικο καταυλισμό Kitigan Zibi Anishinabeg, στο Maniwaki του Κεμπέκ.
Ο John Tenasco σπούδασε με αρκετές υποτροφίες και βραβεία στο Κολλέγιο Ηυll, του Κεμπέκ και στη  Σχολή  Καλών Τεχνών του Πανεπιστημίου της Οττάβας, απ’ όπου και αποφοίτησε το 2002. Εχει παρουσιάσει αρκετές προσωπικές εκθέσεις στο Καναδά και στο εξωτερικό, ενώ έργα του βρίσκονται σε αρκετά δημόσια κτίρια της καναδικής πρωτεύουσας.
Το 2006 υπήρξε επιλογή της Φιλανδικής πρεσβείας στον Καναδά για ομαδική έκθεση στο Τορόντο, με δύο Φιλανδούς καλλιτέχνες, στο πλαίσιο της Προεδρίας της Ευρωπαϊκής Ενωσης από τη Φιλανδία.
Η ζωή του αποτέλεσε θέμα της μικρού μήκους ταινίας «Avoir un Indien de Reserve», του Γάλλου σκηνοθέτη Frederic Letterier, που προβλήθηκε στο  International First People’s Festival, στο Μοντρεάλ (2006), ενώ πέρσι προβλήθηκε στο Κάλγκαρυ και στο Cafe des Images, στην Caen της Γαλλίας.